1. นโยบายและภาพรวมการประกอบธุรกิจ

 

 1.1 ประวัติความเป็นมา

บริษัท ซีพีอาร์ โกมุ อินดัสเตรียล จำกัด (มหาชน) ซึ่งต่อไปจะเรียกว่า “บริษัทฯ หรือ CPR”
ก่อตั้งขึ้นโดยจดทะเบียนต่อกระทรวงพาณิชย์เมื่อวันที่ 4 ธันวาคม 2539
และมีทุนจดทะเบียนเริ่มแรกจำนวน 100 ล้านบาท นายนพดล วณิชวิศิษฎ์กุล ซึ่งเป็นผู้ก่อตั้ง,
ผู้บริหาร และผู้ถือหุ้นรายใหญ่ของบริษัทฯ
เริ่มเข้าสู่ธุรกิจการผลิตและจำหน่ายชิ้นส่วนยางด้วยการก่อตั้งบริษัท การยางไทยชัยพล จำกัด
(“บริษัทการยางฯ”) ขึ้นในเดือนกันยายน 2521 ซึ่งมีโรงงานตั้งอยู่ในซอยลาดพร้าว 80
ต่อมาเนื่องจากธุรกิจมีการขยายตัว ประกอบกับข้อจำกัดในเรื่องสถานที่ตั้งโรงงาน นายนพดล
จึงก่อตั้งบริษัท ซีพีอาร์ โกมุ อินดัสเตรียล จำกัด ขึ้นในปี 2539 ในเขตอำเภอวังน้อย
จังหวัดพระนครศรีอยุธยา โดยได้โอนเครื่องจักร, เทคโนโลยี และสูตรการผลิตยาง, ฐานลูกค้า
และพนักงานจากบริษัทการยางฯ มาให้กับบริษัทฯ และได้ปิดกิจการของบริษัทการยางฯ
และชำระบัญชี ในเดือนกุมภาพันธ์ 2547

บริษัทฯ เริ่มดำเนินการผลิตในปี 2541 ด้วยโรงงานจำนวน 2 หลังและอาคารสำนักงาน 1 หลัง
ต่อมาในปี 2545, 2546, 2547 และ 2548 บริษัทฯ ได้สร้างโรงงานที่ 3, โรงงานที่ 4,
โรงงาน 5 และโรงงาน 6 ตามลำดับ บริษัทฯ ได้จดทะเบียนเป็นบริษัทมหาชนเมื่อวันที่ 14
กรกฎาคม 2547 และเพิ่มทุนจดทะเบียนเป็น 199 ล้านบาท
โดยเรียกชำระเต็มหลังจากได้เสนอขายหุ้นเพิ่มทุนต่อประชาชนแล้วเมื่อวันที่ 17 มีนาคม 2548

บริษัทฯ
เป็นผู้ผลิตชิ้นส่วนยางและยางติดเหล็กสำหรับใช้เป็นชิ้นส่วนประกอบรถยนต์เพียงแห่งเดียวในประเทศไทยที่ได้รับการถ่ายทอดเทคโนโลยีจาก
Kinugawa Rubber Industrial Co.,Ltd. (“KG”)
ผู้ซึ่งเป็นผู้ผลิตชิ้นส่วนยางและยางติดเหล็กสำหรับใช้เป็นชิ้นส่วนประกอบรถยนต์ของนิสสัน
ในช่วงเริ่มต้นของกิจการบริษัทฯ
มุ่งเน้นให้บริการผลิตชิ้นส่วนยางและยางติดเหล็กให้กับผู้ประกอบรถยนต์ยี่ห้อนิสสันและบริษัทในเครือนิสสันเป็นหลัก
ต่อมาบริษัทฯ ได้ขยายฐานลูกค้าไปยังผู้ประกอบรถยนต์และรถจักรยานยนต์ยี่ห้ออื่นๆ อันได้แก่
ยามาฮ่า, ซูซูกิ, ฟอร์ด, มาสด้า, มิตซูบิชิ, ไทยรุ่งยูเนี่ยนคาร์ และตรีเพชรอีซูซู
และยังได้จำหน่ายไปยังศูนย์บริการ นอกจากนี้บริษัทฯ
ได้ขยายสายการผลิตโดยการผลิตชิ้นส่วนยางสำหรับใช้ผลิตภัณฑ์อื่น เช่น ตู้เย็น และเครื่องสุขภัณฑ์
เป็นต้น

เทคโนโลยีในการผลิตชิ้นส่วนยางและยางติดเหล็กซึ่งบริษัทฯ ได้รับการถ่ายทอดจาก KG นั้น
ส่วนใหญ่เป็นเทคโนโลยีในการผลิตชิ้นส่วนยางและยางติดเหล็กที่ป้องกันแรงสั่นสะเทือนภายในตัวเครื่องรถยนต์และรถจักรยานยนต์
ซึ่งต้องอาศัยเทคโนโลยีเฉพาะด้านในการผลิตเพื่อให้ชิ้นส่วนยางและยางติดเหล็กสามารถทนทานต่อความร้อนภายในตัวเครื่องรถสามารถรับน้ำหนักแรงกระแทกและสามารถทนทานต่อแรงเสียดทานได้ตลอดอายุการใช้งานของรถยนต์
ดังนั้นจากการที่บริษัทฯ ได้รับการถ่ายทอดเทคโนโลยีจาก KG
ซึ่งเป็นผู้ผลิตชิ้นส่วนยางรายใหญ่ให้กับนิสสัน
ประกอบกับความพยายามในการพัฒนาผลิตภัณฑ์ของบริษัทฯ จึงเป็นผลให้บริษัทฯ
ได้รับความไว้วางใจจากลูกค้าว่าสามารถผลิตชิ้นส่วนยางและยางติดเหล็กให้มีคุณสมบัติตรงตามความต้องการของลูกค้าและมีคุณภาพเป็นที่ยอมรับในตลาดผู้ผลิตชิ้นส่วนยางล้วนและยางติดเหล็ก

พัฒนาการที่สำคัญในปีที่ผ่านมา

ปี 2551 บริษัทฯ มีการปรับปรุงกระบวนการผลิต ทำให้เกิดการสูญเสียต่างๆ ในการทำงานน้อยลง

ปี 2552-54 บริษัทฯ ได้ส่งพนักงานไปฝึกอบรม เรียนรู้กระบวนการผลิตและเทคโนโลยีต่าง ๆ ที่
Kinugawa Rubber Industrial Co.,Ltd.
ประเทศญี่ปุ่นเพื่อนำความรู้และประสบการณ์มาพัฒนาทักษะและระบบการผลิตของบริษัทฯ
ให้มีประสิทธิภาพมากขึ้น

ปี 2555 บริษัทฯ ได้ส่งพนักงานไปฝึกอบรมเป็นปีที่ 4 เพื่อพัฒนาทักษะและเรียนรู้กระบวนการผลิต,
เทคโนโลยีต่างๆ ที่ประเทศญี่ปุ่น
เพื่อจะได้นำความรู้และทักษะมาพัฒนาการทำงานของบุคลากรในแผนกต่างๆ
ให้มีความเข้าใจในการปฏิบัติงานและเพื่อให้การทำงานมีประสิทธิภาพเพิ่มมากขึ้น
ประกอบกับเพิ่มเครื่องจักรและกำลังการผลิตเพื่อรองรับการผลิตที่จะเพิ่มขึ้นในอนาคต

ปี 2556 บริษัทฯ ได้งานผลิตชิ้นงานที่โอนย้ายฐานการผลิตมาจากประเทศญี่ปุ่น
โดยผลิตและส่งงานให้กับบริษัท

โตโย รับเบอร์ เคมิคอล โพรดักส์ (ประเทศไทย) จำกัด

ปี 2557 บริษัทฯ ได้เป็นผู้ผลิตชิ้นงานให้กับบริษัทโตโยต้า โดยผลิตและส่งงานผ่านโดยบริษัทโตโย
รับเบอร์

เคมิคอล โพรดักส์ (ประเทศไทย) จำกัด

ปี 2559 มีการเปลี่ยนแปลงโครงสร้างผู้ถือหุ้นของบริษัทแม่ Kinugawa Rubber Industrial
Co., Ltd. (KG) โดย KG ถูกควบรวมเข้าไปใน VGH ที่ถือหุ้นโดย Development Bank of
Japan (“DBJ”) จะส่งผลให้ VGH เข้าถือหุ้นโดยตรงใน CPR จํานวนร้อยละ 49
ของหุ้นที่ออกแล้วทั้งหมดของบริษัทฯ
การเข้าทํารายการดังกล่าวจะไม่มีผลให้มีการเปลี่ยนแปลงการบริหารและการประกอบธุรกิจของบริษัทฯ

ปี 2560 บริษัทฯ มีการปรับปรุงกระบวนการผลิตอย่างต่อเนื่อง เพื่อลดการสูญเสียต่างๆ
ในการกระบวนการผลิต และการทำงานให้น้อยลง อันจะส่งผลให้ธุรกิจมีผลการประกอบการที่ดีขึ้น

ปี 2561 บริษัทฯ ยังคงให้ความสำคัญและมีการพัฒนาปรับปรุงกระบวนการต่าง ๆอย่างต่อเนื่อง
เพื่อลดการสูญเสียในกระบวนการผลิตให้ลดน้อยลง
ประกอบกับมีการพัฒนาในเรื่องของการเพิ่มผลผลิตต่อชั่วโมงให้มากขึ้น ทั้งนี้บริษัทฯ
มีความมุ่งหวังว่าการพัฒนาเรื่องต่าง ๆ จะทำให้ธุรกิจจะมีผลการประกอบการที่ดีขึ้นทุก ๆ ปี

ปี 2562 บริษัทฯ ยังคงให้ความสำคัญเรื่องการปรับปรุงขั้นตอนต่าง ๆ ในกระบวนการผลิต
เพื่อลดการสูญเสียวัตถุดิบที่นำมาผลิตให้สูญเสียน้อยทีสุด และลดเวลาในการทำงานให้น้อยลง
อันจะทำให้ธุรกิจมีผลกำไร

ลักษณะการประกอบธุรกิจ

บริษัทฯ มีธุรกิจหลักคือ ธุรกิจผลิตผลิตภัณฑ์ยางล้วนและยางติดเหล็ก
เพื่อจำหน่ายให้กับผู้ผลิตสินค้าต้นแบบหรือการผลิตสินค้าในรูปแบบ (Original Equipment
Manufacturer : OEM)
และผลิตและจำหน่ายชิ้นส่วนประกอบรถยนต์เพื่อการทดแทนชิ้นส่วนที่เสียหรือสึกหรอ (Replacement
Equipment Manufacturers : REM) สำหรับการผลิตสินค้าในรูปแบบ OEM นั้น
ในปัจจุบันบริษัทฯ
ผลิตชิ้นส่วนยางและยางติดเหล็กให้กับบริษัทที่ดำเนินธุรกิจประกอบรถยนต์และรถจักรยานยนต์
(First-Tier) ได้แก่ ผู้ประกอบรถยนต์ยี่ห้อนิสสัน, ฟอร์ด, มาสด้า, มิตซูบิชิ
และไทยรุ่งยูเนี่ยนคาร์ และผู้ประกอบรถจักรยานยนต์ยี่ห้อยามาฮ่า และซูซูกิ นอกจากนี้บริษัทฯ
ยังผลิตชิ้นส่วนยางและยางติดเหล็กให้กับบริษัทผู้ผลิตชิ้นส่วนประกอบรถยนต์และรถจักรยานยนต์
(Second-Tier) ได้แก่ TOYO Rubber Chemical (Thailand) และกลุ่มบริษัท KYB เป็นต้น
สำหรับการผลิตสินค้าในรูปแบบ REM นั้นบริษัทฯ
ผลิตและจำหน่ายชิ้นส่วนประกอบรถยนต์เพื่อการทดแทนชิ้นส่วนที่เสียหรือสึกหรอ
เพื่อป้อนร้านจำหน่ายอะไหล่, ศูนย์บริการ และอู่ซ่อมรถยนต์ เช่น ศูนย์บริการนิสสัน
และศูนย์บริการตรีเพชรอีซูซู เป็นต้น นอกจากนั้นบริษัทฯ
ยังผลิตชิ้นส่วนยางและยางติดเหล็กประเภทอื่นๆ เช่น ตู้เย็น หรือเครื่องสุขภัณฑ์ด้วย

บริษัทฯ เริ่มประกอบธุรกิจกับบริษัทในกลุ่มนิสสัน ตั้งแต่ปี 2538 โดยได้รับความไว้วางใจจาก KG
ในด้านการถ่ายทอดเทคโนโลยีการผลิตชิ้นส่วนยางและยางติดเหล็กสำหรับรถยนต์และรถปิคอัพยี่ห้อนิสสันในประเทศไทย
โดย KG
มีส่วนเป็นผู้ออกแบบคุณสมบัติและคุณลักษณะของชิ้นส่วนยางและยางติดเหล็กในรถยนต์และรถปิคอัพยี่ห้อนิสสันที่จำหน่ายทั่วโลก
ได้แก่ กลุ่มชิ้นส่วนยางระบบกันกระแทก (Antivibration Products)
กลุ่มชิ้นส่วนยางของระบบเบรกและท่อยาง (Brake and Hose Products)
และกลุ่มชิ้นส่วนยางขอบประตูและขอบกระจก (Body Sealing Products) นอกจากนี้ KG
ยังเป็นผู้ผลิตชิ้นส่วนยางที่ใช้สำหรับผู้ประกอบรถยนต์และรถบรรทุกหรือบริษัทในเครือของกลุ่มบริษัทรถยนต์ต่างๆ
ในประเทศญี่ปุ่น เช่น Daihutsu, Hino, Honda และ Mitsubishi เป็นต้น
และยังผลิตชิ้นส่วนยางและยางติดเหล็กสำหรับลูกค้าในกลุ่มอื่นที่ไม่ใช่โรงงานประกอบรถยนต์ด้วย
โดยทาง KG ได้มีการว่าจ้างให้บริษัทฯ
ผลิตชิ้นส่วนยางและยางติดเหล็กบางชิ้นเพื่อนำไปขายต่อให้กับลูกค้าอื่นอีกทอดหนึ่ง

การที่บริษัทฯ
ได้รับการถ่ายทอดเทคโนโลยีการผลิตชิ้นส่วนยางบางชิ้นส่วนของกลุ่มชิ้นส่วนยางระบบกันกระ แทก
(Antivibration Products) แต่เพียงผู้เดียวในประเทศไทย
(โปรดดูรายละเอียดในหัวข้อสรุปสัญญาเทคโนโลยี) ทำให้บริษัทฯ
สามารถขายสินค้าให้กับผู้ประกอบรถยนต์นิสสันในประเทศไทยคือ สยามนิสสัน ได้ตั้งแต่ปี 2539
เป็นต้นมาจนกระทั่งถึงปัจจุบัน นอกจากนั้นการมีเทคโนโลยีการผลิตของ KG ทำให้บริษัทฯ
ไม่ต้องทำการตลาดกับบริษัทในกลุ่มนิสสันมากนัก
เพียงแต่รักษาคุณภาพของสินค้าและจัดส่งสินค้าให้ตรงต่อเวลา โดยบริษัทฯ มีบริษัทย่อย คือ บริษัท
ซีจีไอ เมททัล อินดัสเตรียล จำกัด (“CMI”) (ณ 31 ธันวาคม 2554 บริษัทฯ
เป็นผู้ถือหุ้นใหญ่ในสัดส่วนร้อยละ 70) ทำการผลิตเหล็กขึ้นรูปเพื่อใช้สำหรับการผลิตยางติดเหล็ก
ทำให้บริษัทฯ สามารถควบคุมต้นทุนและคุณภาพของยางติดเหล็กได้อย่างใกล้ชิด โดย CMI
มีกำลังการผลิตเท่ากับ 26 ล้าน Stroke ต่อปี และบริษัท ยูชอน ไพพ์ (ไทยแลนด์) จำกัด
(“YPT”) บริษัทฯ ถือหุ้นร้อยละ 99.99
ดำเนินธุรกิจรีดท่อเหล็กเพื่อจำหน่ายเป็นวัตถุดิบให้แก่บริษัทฯ เป็นหลัก
โดยเริ่มก่อตั้งเมื่อเดือนธันวาคม 2547 และในปี 2554 YPT สามารถผลิตท่อเหล็กได้ 450 ตันต่อปี

นอกจากนี้บริษัทฯ
ยังมีการลงทุนในผู้ผลิตชิ้นส่วนยางที่เป็นยางขอบประตูขอบกระจกที่เป็นบริษัทในกลุ่มของ นิสสัน คือ
บริษัท คินูงาว่า (ประเทศไทย) จำกัด (“KGT”) โดยบริษัทฯ ถือหุ้นในสัดส่วนเท่ากับร้อยละ 15
และมีนายทศพล วณิชวิศิษฎ์กุล ถือหุ้นในอัตราร้อยละ 6 (ส่วนที่เหลือเป็นการถือหุ้นของกลุ่ม KG)
นอกจากนี้บริษัทฯ ยังมีรายได้ส่วนหนึ่งมาจากการผลิตชิ้นส่วนยางหรือยางติดเหล็กให้กับ KGT
เพื่อนำไปขายต่ออีกทอดหนึ่งด้วย

โครงสร้างการประกอบธุรกิจที่ 1

[]

สำหรับการติดต่อกับผู้ประกอบรถยนต์และรถจักรยานยนต์อื่นๆ,
ศูนย์บริการอะไหล่ของรถยนต์ยี่ห้อต่างๆ รวมถึงผู้ผลิตชิ้นส่วนประกอบรถยนต์ บริษัทฯ
ได้รับการว่าจ้างให้ผลิตชิ้นส่วนยางและยางติดเหล็กให้กับผู้ประกอบรถยนต์และรถจักรยานยนต์ยี่ห้อยามาฮ่า,
ซูซูกิ, ฟอร์ด, มาสด้า, มิตซูบิชิ, ไทยรุ่งยูเนี่ยนคาร์ และตรีเพชรอีซูซุ เป็นต้น และยังเป็นผู้ผลิต
Second-Tier ให้กับ เควายบี ประเทศไทย (สยามคายาบ้า) ด้วย
โดยการประกอบธุรกิจกับกลุ่มบริษัทรถยนต์อื่นๆ บริษัทฯ
ไม่ต้องมีเทคโนโลยีในการผลิตของผู้ประกอบรถยนต์ในกลุ่มนั้นๆ แต่บริษัทฯ
จะใช้เทคโนโลยีที่เรียนรู้จาก KG ในการปรับใช้กับผู้ประกอบรถยนต์กลุ่มอื่นๆ และบริษัทฯ
ได้ทำการผลิตให้กับกลุ่มเหล่านี้เป็นจำนวนไม่มากนักในเบื้องต้น
(โปรดดูโครงสร้างการประกอบธุรกิจ 2) นอกจากนี้บริษัทฯ
ได้ขยายสายการผลิตโดยการผลิตชิ้นส่วนยางสำหรับใช้ผลิตภัณฑ์อื่น เช่น ตู้เย็น และเครื่องสุขภัณฑ์
เป็นต้น

โครงสร้างการประกอบธุรกิจที่ 2

[]

1.2 สรุปสัญญาการถ่ายทอดเทคโนโลยี

บริษัทฯ ได้รับการถ่ายทอดเทคโนโลยีการผลิตชิ้นส่วนยางครั้งแรกจาก KG ตั้งแต่ปี 2538
ในนามของบริษัทการยางฯ ซึ่งต่อมาได้มีการโอนย้ายสัญญาเทคโนโลยีฉบับดังกล่าวมาให้กับบริษัทฯ
ในภายหลัง และบริษัทฯ ได้เป็นผู้รับถ่ายทอดเทคโนโลยีจาก KG เรื่อยมาจนถึงปัจจุบัน ทำให้บริษัทฯ
เป็นผู้มีคุณสมบัติครบถ้วนในการผลิตชิ้นส่วนยางและยางติดเหล็กที่ใช้เป็นส่วนประกอบของรถยนต์ยี่ห้อนิสสัน
ซึ่งถูกกำหนดว่าจะต้องใช้เทคโนโลยีการผลิตของ KG เท่านั้น
โดยสัญญาเทคโนโลยีดังกล่าวจะระบุถึงส่วนผสมของยางและรูปแบบของชิ้นส่วนยางที่มีการทำวิจัยเพื่อให้ชิ้นส่วนต่างๆ
มีคุณสมบัติที่จะสามารถรองรับการใช้งานของรถยนต์และรถปิคอัพนิสสันได้ในระยะยาว
ต่อมาหลังจากที่มีการเปลี่ยนแปลงในบรรดาบริษัทในเครือนิสสันกล่าวคือ นิสสันได้เริ่มให้ Toyo
Tire and Rubber Co., Ltd. (“TTR”)
เป็นผู้วิจัยและคิดค้นสูตรเกี่ยวกับคุณสมบัติและคุณลักษณะของชิ้นส่วนยางและยางติดเหล็กบางชิ้นของรถยนต์นิสสัน
อย่างไรก็ตามบริษัทฯ
ก็ได้รับการถ่ายทอดเทคโนโลยีดังกล่าวเพื่อเป็นผู้ผลิตชิ้นส่วนยางตามเทคโนโลยีของ TTR เช่นกัน

โดยในบรรดาผลิตภัณฑ์ยางและยางติดเหล็กที่บริษัทฯ ทำการผลิตในปี 2548
รวมถึงชิ้นส่วนยางและยางติดเหล็กที่ใช้เป็นชิ้นส่วนประกอบรถยนต์และรถปิคอัพนิสสันและชิ้นส่วนของศูนย์บริการอะไหล่
จำนวนทั้งสิ้น 250 โมเดล บริษัทฯ มีสัญญาเทคโนโลยีสำหรับชิ้นส่วนยางและยางติดเหล็กจำนวน 33
โมเดลโดยระยะเวลาตามสัญญาส่วนใหญ่เท่ากับ 10 ปี
โดยมีรายละเอียดสัญญาการถ่ายทอดเทคโนโลยีดังนี้

+--------------+------------+-------------+------------+------------+
|              | สัญญาที่ 1    | สัญญาที่       | สัญญาที่      | สัญญาที่ 4    |
|              |            | 2(เพิ่มเติม)   | 3(เพิ่มเติม)  |            |
+--------------+------------+-------------+------------+------------+
| ค            | Kinugawa   | Kinugawa    | Kinugawa   | Toyo Tire  |
| ู่สัญญาของบริษัทฯ | Rubber     | Rubber      | Rubber     | & Rubber   |
|              | Industrial | Industrial  | Industrial | Co., Ltd.  |
|              | Co., Ltd.  | Co., Ltd.   | Co., Ltd.  |            |
+--------------+------------+-------------+------------+------------+
| วันที่ทำสัญญา    | 4 สิงหาคม   | 18 พฤศจิกายน | 25 มกราคม  | 16 ตุลาคม   |
|              | 2538*      | 2539        | 2542       | 2546       |
+--------------+------------+-------------+------------+------------+
| วันที่สิ้นสุดสัญญา  | 5 สิงหาคม   | 17 พฤศจิกายน | 24 มกราคม  | 15 ตุลาคม   |
|              | 2548       | 2549        | 2552       | 2554       |
|              |            |             |            |            |
|              |            | -           |            |            |
+--------------+------------+-------------+------------+------------+
| จำนวนโม      | 8 โมเดล    | 22 โมเดล    | 2 โมเดล    | 1 โมเดล    |
| เดลของชิ้นส่วนย |            |             |            |            |
| างที่ระบุในสัญญา |            |             |            |            |
+--------------+------------+-------------+------------+------------+
| อายุสัญญา      | 10 ปี       | 10 ปี        | 10 ปี       | 8 ปี        |
+--------------+------------+-------------+------------+------------+
| วันที่สิ้นสุดสัญญา  | 3 สิงหาคม   | 17 พฤศจิกายน | 24 มกราคม  | 15 ตุลาคม   |
|              | 2558       | 2549        | 2552       | 2554       |
+--------------+------------+-------------+------------+------------+
| วัน           | 5 สิงหาคม   |             |            |            |
| ที่ทำสัญญาต่ออายุ | 2548       |             |            |            |
+--------------+------------+-------------+------------+------------+
| ต่ออายุสัญญา    | 10 ปี       |             |            |            |
+--------------+------------+-------------+------------+------------+
| วันที่สิ้นสุดสัญญา  | 3 สิงหาคม   |             |            |            |
|              | 2558       |             |            |            |
+--------------+------------+-------------+------------+------------+
| ค่าถ่า         | 20,000,000 | 17,000,000  | 400,000    | 300,000    |
| ยทอดเทคโนโลยี | เยน        | เยน         | เยน        | เยน        |
+--------------+------------+-------------+------------+------------+
| ค่า Royalty   | 3%         | 3%          | -          | 3%         |
| fee*         | ของยอด     | ของยอดขายใน |            | ของยอด     |
|              | ขายในแต่ละป | แต่ล         |            | ขายในแต่ละป |
|              | ีภายในระยะเ | ะปีภายในระยะ |            | ีภายในระยะเ |
|              | วลาของสัญญา | เวลาของสัญญา |            | วลาของสัญญา |
+--------------+------------+-------------+------------+------------+

หมายเหตุ:

* สัญญาดังกล่าวเป็นสัญญาดั้งเดิมระหว่าง บริษัทการยางฯ กับ Kinugawa Rubber Industrial
Co., Ltd. และได้ถูกโอนมายังบริษัทฯ

สรุปเงื่อนไขของสัญญาถ่ายทอดเทคโนโลยี

1.  บริษัทฯ สามารถผลิตและจำหน่ายชิ้นส่วนยางตามโมเดลในสัญญาในประเทศไทยเท่านั้น
    แต่หากจะดำเนินการนอกประเทศไทยจะต้องได้รับการยินยอมจาก KG ก่อน และบริษัทฯ
    ไม่สามารถโอนสิทธิ์นี้ให้แก่บุคคลหรือนิติบุคคลอื่นหากมิได้รับการยินยอมที่เป็นลายลักษณ์อักษรจาก
    KG

2.  หากมีการปรับปรุง, เปลี่ยนแปลง หรือแก้ไขเทคโนโลยีภายในระยะเวลาของสัญญา KG
    จะต้องส่งเจ้าหน้าที่มาถ่ายทอดเทคโนโลยี, ให้ความช่วยเหลือที่จำเป็น,
    ให้คำแนะนำในประเด็นเกี่ยวกับการผลิต, การตรวจสอบ และการทดสอบชิ้นส่วนยางแก่บริษัทฯ

3.  บริษัทฯ จะต้องเก็บเทคโนโลยีการผลิตจาก KG เป็นความลับอย่างเคร่งครัด
    โดยมิให้มีการขาย, ถ่ายทอด และเปิดเผยต่อผู้อื่น ยกเว้นแต่เพียงเจ้าหน้าที่ของบริษัทฯ
    ที่มีความเกี่ยวข้องเท่านั้น

4.  ในการที่บริษัทฯ จะได้รับการถ่ายทอดเทคโนโลยีการผลิตชิ้นส่วนยางจาก KG นั้น บริษัทฯ
    จะต้องเสียค่าถ่ายทอดเทคโนโลยีให้แก่ KG ในตอนเริ่มต้นของสัญญา และจะต้องเสีย
    Royalty fee เป็นรายปีภายในระยะเวลาตามสัญญา
    โดยคำนวณจากยอดจำหน่ายสินค้าที่ผลิตโดยใช้เทคโนโลยีของ KG ตามโมเดลที่ระบุในสัญญา

5.  สัญญานี้ไม่สามารถยกเลิก, เปลี่ยนแปลง หรือแก้ไขได้
    ยกเว้นจะมีเอกสารที่ลงนามรับรองการยกเลิก, เปลี่ยนแปลง
    หรือแก้ไขโดยผู้มีอำนาจลงนามหรือตัวแทนที่ได้รับมอบหมายจากคู่สัญญาทั้งสองฝ่าย

1.3 โครงสร้างรายได้

บริษัทฯ มีรายได้รวมจากการจำหน่ายสินค้าในปี 2560 จำนวน 484.85 ล้านบาท, ปี 2561
จำนวน 532.70 ล้านบาท และปี 2562 จำนวน 487.65 ล้านบาท
ซึ่งส่วนมากเป็นรายได้จากการจำหน่ายสินค้าให้กับผู้ผลิตสินค้าต้นแบบหรือการผลิตสินค้าในรูปแบบ
(OEM) โดยบริษัทฯ มีรายได้จากการขายสินค้าในรูปแบบ OEM คิดเป็นอัตราส่วนร้อยละ 93.94,
94.28 และ 94.45 ของรายได้รวมในปี 2560, ปี 2561 และปี 2562 ตามลำดับ
นอกจากรายได้จากการขายแบบ OEM แล้วบริษัทฯ
ยังมีรายได้จากการผลิตและจำหน่ายชิ้นส่วนรถยนต์เพื่อทดแทนชิ้นส่วนที่เสียหรือสึกหรอให้แก่ร้านจำหน่ายอะไหล่,
ศูนย์บริการ และอู่ซ่อมรถยนต์ หรือที่เรียกว่า REM นอกจากนี้บริษัทฯ ยังมีรายได้อื่นๆ อีก เช่น
รายได้จากการผลิตและจำหน่ายชิ้นส่วนยางที่เป็นส่วนประกอบของเครื่องใช้ไฟฟ้าและเครื่องสุขภัณฑ์
เป็นต้น ตารางข้างล่างแสดงโครงสร้างของรายได้ของบริษัทฯ ในช่วงระยะเวลา 3 ปีคือ ปี 2560
ถึง 2562

  --------------- ------------- -------- ------------- -------- ------------- --------
  รายได้           2560                   2561                   2562          

                  บาท           %        บาท           %        บาท           %

  1. OEM          455,481,949   93.94    502,165,508   94.28    460,616,600   94.45

  2. REM          2,850,279     0.58     2,128,923     0.39     1,5756,808    0.32

  3.ชิ้นส่วนยางอื่นๆ   0             0        0             0        0             0

  4. รายได้อื่นๆ     26,616,901    5.48     28,406,164    5.33     25,457,149    5.23

  รายได้รวม        484,849,129   100.00   532,700,595   100.00   487,650,557   100.00
  --------------- ------------- -------- ------------- -------- ------------- --------

รายได้จากการจำหน่ายสินค้าในรูปแบบ OEM นั้นประกอบด้วยรายได้จากการจำหน่ายสินค้าในรูปแบบ
OEM ทั้งภายในประเทศและในต่างประเทศ
ซึ่งสินค้าที่จำหน่ายในประเทศประกอบไปด้วยชิ้นส่วนยางและยางติดเหล็กที่ใช้ในการประกอบรถยนต์ยี่ห้อต่างๆ
เช่น นิสสัน, มาสด้า, ฟอร์ด, มิตซูบิชิ, ไทยรุ่งยูเนี่ยนคาร์, ซูซูกิ และยานภัณฑ์ เป็นต้น
และชิ้นส่วนยางและยางติดเหล็กสำหรับประกอบรถจักรยานยนต์
ส่วนสินค้าที่จำหน่ายในต่างประเทศจะเป็นชิ้นส่วนยางที่ส่งออกไปที่ประเทศญี่ปุ่นเพื่อจำหน่ายให้กับ
Kinugawa Rubber Industrial Co., Ltd. (“KG”) เกือบทั้งหมด
โดยมีสัดส่วนรายได้จากการจำหน่ายสินค้า OEM ภายในประเทศเปรียบเทียบกับ OEM
ในต่างประเทศในปี 2560-2562 คิดเป็นร้อยละ 90.61, 92.64 และ 93.37 ตามลำดับ
สำหรับส่วนที่เป็นรายได้จากการจำหน่ายสินค้าอื่นๆ นั้น
ส่วนใหญ่เป็นรายได้จากการจำหน่ายชิ้นส่วนยางที่เป็นส่วนประกอบของผลิตภัณฑ์ประเภทอื่น เช่น
ตู้เย็น หรือสุขภัณฑ์ เป็นต้น ส่วนรายได้อื่นๆ นั้นประกอบไปด้วยรายได้ค่าเช่าอาคาร, พื้นที่
และค่าไฟฟ้า

นอกจากนี้บริษัทฯ ยังสามารถแบ่งรายได้ออกตามลักษณะการใช้งาน
ซึ่งสามารถแบ่งเป็นรายได้จากการจำหน่ายชิ้นส่วนยางให้บริษัทผู้ประกอบรถยนต์,
รายได้จากการจำหน่ายชิ้นส่วนยางให้บริษัทผู้ประกอบรถจักรยานยนต์,
รายได้จากการจำหน่ายชิ้นส่วนยางให้บริษัทผู้ผลิตชิ้นส่วนประกอบรถยนต์และรถจักรยานยนต์
และรายได้จากการจำหน่ายชิ้นส่วนยางซึ่งเป็นส่วนประกอบของอุปกรณ์อื่นๆ
ที่ไม่ใช่รถยนต์และรถจักรยานยนต์ ดังมีรายละเอียดในตารางด้านล่าง

+--------------+------------+-----+-----------+----+-----------+----+
| รายได้        | 2560       |     | 2561      |    | 2562      |    |
+--------------+------------+-----+-----------+----+-----------+----+
|              | บาท        | %   | บาท       | %  | บาท       | %  |
+--------------+------------+-----+-----------+----+-----------+----+
| 1. รถยนต์     | 18,920,547 | 3   | 1         | 3. | 1         | 3. |
|              |            | .90 | 9,958,648 | 74 | 8,328,278 | 75 |
| (First-Tier) |            |     |           |    |           |    |
+--------------+------------+-----+-----------+----+-----------+----+
| 2.           | 2,006,972  | 0   | 4,147,154 | 0. | 3,916,798 | 0. |
| รถจักรยานยนต์  |            | .41 |           | 77 |           | 80 |
|              |            |     |           |    |           |    |
| (First-Tier) |            |     |           |    |           |    |
+--------------+------------+-----+-----------+----+-----------+----+
| 3.           | 4          | 90  | 48        | 9  | 43        | 9  |
| ชิ้นส่ว         | 37,304,709 | .19 | 0,188,629 | 0. | 9,948,332 | 0. |
| นประกอบรถยนต์ |            |     |           | 16 |           | 22 |
|              |            |     |           |    |           |    |
| (            |            |     |           |    |           |    |
| Second-Tier) |            |     |           |    |           |    |
+--------------+------------+-----+-----------+----+-----------+----+
| 4.           | 0          | 0   | 0         | 0  | 0         | 0  |
| ชิ้นส่วนยางอื่นๆ  |            |     |           |    |           |    |
+--------------+------------+-----+-----------+----+-----------+----+
| 5. รายได้อื่นๆ  | 26,616,901 | 5   | 2         | 5. | 2         | 5. |
|              |            | .50 | 8,406,164 | 33 | 5,457,149 | 23 |
+--------------+------------+-----+-----------+----+-----------+----+
| รายได้รวม     | 4          | 100 | 53        | 1  | 48        | 1  |
|              | 84,849,129 |     | 2,700,595 | 00 | 7,650,557 | 00 |
+--------------+------------+-----+-----------+----+-----------+----+

1.4 เป้าหมายทางธุรกิจ

บริษัทฯ มีเป้าหมายในทางธุรกิจที่จะเป็นผู้นำในอุตสาหกรรมการผลิต
และจำหน่ายผลิตภัณฑ์ยางและยางติดเหล็กแก่ผู้ผลิตสินค้าต้นแบบ (Original Equipment
Manufacturer: OEM) ประเภทรถยนต์และรถจักรยานยนต์
โดยผลิตสินค้าที่คุณภาพมาตรฐานและมีการพัฒนาคุณภาพสินค้าอย่างต่อเนื่อง
มีเป้าหมายที่จะขยายตลาดให้กว้างขึ้น
รวมถึงขยายการผลิตผลิตภัณฑ์ยางและยางติดเหล็กให้แก่บริษัทผู้ประกอบรถยนต์ทุกยี่ห้อทั้งตลาดภายในประเทศและต่างประเทศ

2. การประกอบธุรกิจของแต่ละสายผลิตภัณฑ์

2.1 ลักษณะผลิตภัณฑ์

ผลิตภัณฑ์ของบริษัทฯ สามารถแบ่งตามประเภทของผลิตภัณฑ์ได้เป็น 3 ลักษณะ ได้แก่
ชิ้นส่วนยางล้วนและยางติดเหล็กสำหรับผู้ผลิตสินค้าต้นแบบของรถยนต์และรถจักรยานยนต์ (“OEM”),
ชิ้นส่วนยางล้วนและยางติดเหล็กสำหรับศูนย์อะไหล่ อู่ซ่อมรถยนต์และรถจักรยานยนต์ (“REM”)
และชิ้นส่วนยางล้วนและยางติดเหล็กประเภทอื่นๆ โดยมีรายละเอียดตามด้านล่าง
การผลิตชิ้นส่วนยางและยางติดเหล็กแบบ OEM และ REM
เป็นการผลิตเพื่อขายให้กับโรงงานประกอบรถยนต์, รถจักรยานยนต์
หรือศูนย์บริการอะไหล่ของรถยนต์ยี่ห้อต่างๆ
โดยส่วนใหญ่การผลิตให้ผู้ประกอบรถยนต์และรถจักรยานยนต์นั้นผู้ว่าจ้างให้ผลิตจะเป็นผู้กำหนดแบบของผลิตภัณฑ์และให้บริษัทฯ
ทำการออกแบบแม่พิมพ์ โดยผู้สั่งให้ผลิตจะเป็นผู้ออกค่าใช้จ่ายของการทำแม่พิมพ์ดังกล่าวด้วย
ดังนั้นกรรมสิทธิ์ของแม่พิมพ์จึงเป็นของผู้ว่าจ้างให้ผลิต
การจ้างให้ผลิตจะเป็นการว่าจ้างเป็นรายครั้งที่มีระยะเวลาเฉลี่ยประมาณ 1 ปี
และอาจจะมีการพิจารณาจ้างให้ผลิตต่อหากไม่ได้มีปัญหาเกี่ยวกับคุณภาพของสินค้าหรือระยะเวลาการจัดส่ง
ยกเว้นกรณีของรถยนต์และรถปิคอัพยี่ห้อนิสสันซึ่งบริษัทฯ
มีเทคโนโลยีการผลิตแต่เพียงผู้เดียวในประเทศไทยจาก KG
สำหรับชิ้นส่วนยางบางชิ้นที่มีความสำคัญต่อการขับเคลื่อนของรถ
มีชิ้นส่วนยางบางชิ้นเท่านั้นที่จะต้องมีเทคโนโลยีการผลิตจาก KG จึงทำให้บริษัทฯ
สามารถเป็นผู้ผลิตรายเดียวที่มีคุณสมบัติครบถ้วนตามข้อกำหนดของสยามนิสสัน
จึงสามารถเป็นผู้ผลิตชิ้นส่วนยางและยางติดเหล็กเพื่อขายให้กับโรงงานประกอบรถยนต์และศูนย์อะไหล่ของนิสสันไปตลอดอายุการใช้งานของรถหรือประมาณ
8-10 ปี

1 ชิ้นส่วนยางล้วนและยางติดเหล็กสำหรับผู้ผลิตสินค้าต้นแบบ (Original Equipment
Manufacturers : OEM)
ประกอบไปด้วยการผลิตชิ้นส่วนยางล้วนและยางติดเหล็กและจำหน่ายชิ้นส่วนยางล้วนและยางติดเหล็กในลักษณะ
OEM ให้กับบริษัทผู้ประกอบรถยนต์และรถจักรยานยนต์ทั้งในประเทศและต่างประเทศ
ซึ่งประกอบไปด้วยชิ้นส่วนยางล้วนและยางติดเหล็กประเภท ยางแท่นเครื่อง, ยางแท่นเกียร์,
ยางกันกระแทก และยางกันสะเทือน เป็นต้น

การผลิตชิ้นส่วนยางล้วนและยางติดเหล็กในลักษณะ OEM
เป็นการผลิตชิ้นส่วนยางโดยตรงจากบริษัทผู้ประกอบรถยนต์ทั้งในประเทศและต่างประเทศ
โดยทางบริษัทผู้ประกอบรถยนต์และรถจักรยานยนต์จะเป็นผู้กำหนดรูปแบบ คุณสมบัติ, ขนาด
และน้ำหนักของชิ้นส่วนยางแต่ละชิ้นที่กำหนดให้ผลิต
รวมถึงจะเป็นผู้กำหนดจำนวนของชิ้นส่วนยางล้วนและยางติดเหล็กที่จะทำการว่าจ้างให้บริษัทฯ
เป็นผู้ผลิต
และการกำหนดระยะเวลาที่จะต้องทำการผลิตรวมถึงการจัดส่งให้กับบริษัทผู้ประกอบรถยนต์และรถจักรยานยนต์
บริษัทฯ จะต้องจ่ายค่าเทคโนโลยีให้แก่ KG
สำหรับยางล้วนและยางติดเหล็กบางชิ้นที่ผลิตและขายให้แก่ KG และบริษัทในกลุ่มนิสสัน
ส่วนลูกค้ารายอื่นเป็นการซื้อขายโดยบริษัทฯ ไม่ต้องจ่ายค่าเทคโนโลยีแต่อย่างใด
โดยเฉพาะอย่างยิ่งสำหรับชิ้นส่วนยางและยางติดเหล็กที่เป็นส่วนสำคัญต่อการขับเคลื่อนรถยนต์และรถจักรยานยนต์
โดยจำนวนของชิ้นส่วนยางล้วนและยางติดเหล็กที่บริษัทผู้ประกอบรถยนต์และรถจักรยานยนต์จะทำการว่าจ้างให้ผลิตจะขึ้นอยู่กับปริมาณการขายรถยนต์ใหม่และรถจักรยานยนต์ใหม่ภายในประเทศและปริมาณการส่งออกรถยนต์ใหม่และรถจักรยานยนต์ใหม่ของประเทศไทย

นอกจากนี้แล้วบริษัทฯ
ยังผลิตชิ้นส่วนยางสำหรับใช้ประกอบกับชิ้นส่วนประกอบรถยนต์ชนิดอื่นที่มีวัสดุประเภทอื่นๆ เช่น
เหล็กเป็นส่วนประกอบหลักและมียางเป็นส่วนประกอบย่อย
โดยเป็นการผลิตให้กับบริษัทรับผลิตชิ้นส่วนประกอบรถยนต์อีกทอดหนึ่ง หรือที่เรียกว่า Second-Tier
บริษัทฯ จะต้องทำการผลิตให้ได้รูปแบบ, ขนาดและคุณสมบัติที่ลูกค้ากำหนด ซึ่งบริษัทฯ
จะเป็นผู้กำหนดส่วนผสมของยางเองได้เพื่อให้ได้คุณสมบัติที่เหมาะสม

2 ชิ้นส่วนยางล้วนและยางติดเหล็กเพื่อใช้สำหรับการทดแทนอะไหล่ที่เสียหรือสึกหรอ
(Replacement Equipment Manufacturers : REM)
ประกอบด้วยการผลิตชิ้นส่วนยางล้วนและยางติดเหล็กประเภทยางแท่นเครื่อง, ยางแท่นเกียร์,
ยางกันกระแทก และยางกันสะเทือน เป็นต้น
ซึ่งเป็นชิ้นส่วนยางล้วนและยางติดเหล็กประเภทเดียวกันกับการผลิตประเภท OEM
แต่เป็นการผลิตเพื่อส่งให้กับศูนย์ซ่อมของรถยนต์ยี่ห้อต่างๆ และร้านขายอะไหล่รถยนต์ทั่วไป
โดยบริษัทฯ ไม่ต้องจ่ายค่าเทคโนโลยีการผลิตสำหรับการผลิตในส่วนนี้
และปริมาณของชิ้นส่วนยางล้วนและยางติดเหล็กที่ทำการว่าจ้างให้ผลิตของศูนย์ซ่อมรถยนต์จะขึ้นอยู่กับปริมาณการใช้รถภายในประเทศเป็นหลัก

3 ชิ้นส่วนยางล้วนและยางติดเหล็กสำหรับวัตถุประสงค์อื่นๆ
การผลิตชิ้นส่วนยางล้วนและยางติดเหล็กให้กับผู้ผลิตสินค้าประเภทอื่นๆ ที่ไม่เข้าข่ายการผลิตทั้ง OEM
และ REM
และเป็นการผลิตชิ้นส่วนยางสำหรับการใช้งานประเภทอื่นที่ไม่ได้ใช้สำหรับเป็นชิ้นส่วนประกอบรถยนต์หรือรถจักรยานยนต์
ซึ่งประกอบด้วยการผลิตชิ้นส่วนยางล้วนและยางติดเหล็กประเภทยางกันเสียดสี, ยางร้อยสายไฟ
และยางหุ้มสายเบรค เป็นต้น โดยทางบริษัทฯ จะเป็นผู้กำหนดรูปแบบ, คุณสมบัติ, ขนาด
และน้ำหนักของชิ้นส่วนยางที่ใช้ด้วยตนเอง

2.2 การตลาดและการแข่งขัน

 สภาวะตลาดโดยรวม

โครงสร้างอุตสาหกรรมการผลิตชิ้นส่วนรถยนต์ในประเทศไทยสามารถแบ่งตามลักษณะของตลาดได้ 2
ประเภท คือ ชิ้นส่วนที่ผลิตเพื่อป้อนโรงงานประกอบรถยนต์ (OEM)
ซึ่งเป็นชิ้นส่วนที่ผู้ประกอบรถยนต์ผลิตเองหรือว่าจ้างผู้ผลิตรายอื่นๆ ทำการผลิต
ชิ้นส่วนประเภทนี้จะมีคุณภาพสูงกว่ามาตรฐานทั่วไป และชิ้นส่วนรถยนต์เพื่อการใช้ทดแทน
ซึ่งผลิตภัณฑ์ในกลุ่มนี้จะมีทั้งที่เป็นผลิตภัณฑ์อะไหล่แท้, อะไหล่เทียม และอะไหล่ปลอม
โดยกลุ่มผู้ผลิตชิ้นส่วนเพื่อป้อนโรงงานประกอบรถยนต์โดยตรง (OEM) จะเรียกว่า Tier-1
Suppliers และกลุ่มที่เรียกว่า Tier-2 Suppliers
ส่วนใหญ่คือกลุ่มที่ผลิตและป้อนชิ้นส่วนให้ร้านจำหน่ายอะไหล่, ศูนย์บริการ และอู่ซ่อมรถยนต์ (REM)
หรือผลิตป้อนให้กลุ่มแรกอีกทอดหนึ่ง

กลุ่มผู้ผลิตชิ้นส่วนประกอบรถยนต์ในลักษณะ OEM หรือกลุ่ม Tier-1 Suppliers
ซึ่งส่วนใหญ่เป็นบริษัทที่มีการลงทุนจากต่างประเทศและมีการนำเทคโนโลยีเข้ามาดำเนินการผลิตตามมาตรฐานของรถยนต์แต่ละรุ่นที่บริษัทแม่จะเป็นผู้กำหนด
โดยลักษณะโครงสร้างทางธุรกิจจะเป็นระบบเครือข่ายเพื่อป้อนผลิตภัณฑ์ให้กัน
ซึ่งเป็นความร่วมมือและการพึ่งพาซึ่งกันและกัน (Interdependence)
ระหว่างโรงงานประกอบรถยนต์และโรงงานผลิตชิ้นส่วนรถยนต์ในระดับที่สูงมาก
จนทำให้เกิดโครงสร้างการรวมกลุ่มที่เรียกว่า Cluster
หรือระบบผูกขาดระหว่างโรงงานประกอบรถยนต์กับผู้ผลิตชิ้นส่วนประกอบรถยนต์กลุ่มใดกลุ่มหนึ่ง
โดยกลุ่ม Tier-1 Suppliers
สามารถที่จะผลิตชิ้นส่วนประกอบรถยนต์เพื่อส่งให้กับโรงงานประกอบรถยนต์โดยตรง
หรือว่าจ้างต่อให้ผู้ผลิตชิ้นส่วนประกอบรถยนต์ที่เป็นผู้ผลิตคนไทยที่ยังไม่มีเทคโนโลยีในการผลิตที่ทันสมัยมากนัก
หรือที่เรียกว่ากลุ่ม Tier-2 Suppliers หรือ หรือกลุ่ม Tier-3 Suppliers
ทำการผลิตและส่งต่อให้กลุ่มแรกอีกทอดหนึ่งก็ได้
ทำให้อุตสาหกรรมประกอบรถยนต์และอุตสาหกรรมผลิตชิ้นส่วนรถยนต์ของไทยจึงมีการเจริญเติบโตไปพร้อมๆ
กันในลักษณะเป็นกลุ่มสำหรับปีที่ผ่านมา

กลุ่มผู้ผลิตชิ้นส่วนประกอบรถยนต์ประเภทที่เรียกว่า REM
ซึ่งคือกลุ่มผู้ผลิตชิ้นส่วนอะไหล่เพื่อการทดแทนชิ้นส่วนที่เสียหรือสึกหรอ เพื่อป้อนร้านจำหน่ายอะไหล่,
ศูนย์บริการ และอู่ซ่อมรถยนต์ โดยผู้ผลิตในกลุ่มนี้ส่วนใหญ่เป็นผู้ผลิตสำหรับตลาด OEM ระดับ
Tier-2 Suppliers หรือระดับ Tier-3 Suppliers ด้วย
ตลาดอะไหล่รถยนต์เป็นตลาดที่จำหน่ายชิ้นส่วนยานยนต์เพื่อเป็นอะไหล่ทดแทนชิ้นส่วนที่เสื่อมสภาพหรือหมดอายุ
ความต้องการชิ้นส่วนและอะไหล่ประเภทนี้จึงขึ้นอยู่กับจำนวนการใช้รถยนต์เป็นหลัก
และจากการที่บริษัทฯ
ผู้ผลิตรถยนต์รายใหญ่ได้ย้ายฐานการผลิตโดยใช้ประเทศไทยเป็นฐานในการผลิตรถยนต์
ทำให้บริษัทผู้ผลิตชิ้นส่วนประกอบรถยนต์นอกจากต้องผลิตให้กับโรงงานประกอบรถยนต์ในประเทศแล้วยังต้องทำการผลิตชิ้นส่วนรถยนต์เพื่อส่งออกไปยังต่างประเทศอีกด้วย

จากการที่บริษัทฯ เป็นผู้ผลิตสินค้า OEM (Original Equipment Manufacturers)
ผลการดำเนินงานของบริษัทฯ
จึงมีความสัมพันธ์อย่างมากกับสภาวะอุตสาหกรรมการผลิตและส่งออกชิ้นส่วนประกอบรถยนต์
หากปัจจัยสนับสนุนของภาวะเศรษฐกิจของประเทศไทยและเศรษฐกิจโลกที่มีทิศทางปรับตัวดีขึ้นในอนาคต
ให้ผู้ผลิตชิ้นส่วนยานยนต์ในไทยได้รับผลบวกโดยตรง
ซึ่งคาดว่าจะทำให้ความสามารถในการทำกำไรของบริษัทฯ ขยายตัวในทิศทางเดียวกับอุตสาหกรรม

ในปัจจุบันบริษัทผู้ผลิตรถยนต์ได้มีการเปลี่ยนแปลงวิธีการเลือกซื้อ
ซึ่งได้ส่งผลดีต่อบริษัทผู้ประกอบรถยนต์ที่สามารถเลือกซื้อชิ้นส่วนในระบบ Global Sourcing
เพื่อให้ได้ผลิตภัณฑ์ที่มีคุณภาพด้วยต้นทุนที่เหมาะสมที่สุด
ในขณะเดียวกันก็ส่งผลกระทบต่อผู้ผลิตชิ้นส่วนในประเทศที่จะต้องแข่งขันกันเพื่อปรับปรุงประสิทธิภาพการผลิตและคุณภาพผลิตภัณฑ์ให้ดีขึ้นในภาวะที่ต้องประสบกับการแข่งขันที่สูงขึ้น
ซึ่งในปัจจุบันบริษัทรถยนต์ได้ตั้งมาตรฐานการผลิตชิ้นส่วนไว้ค่อนข้างสูง
ทำให้ผู้ผลิตชิ้นส่วนต้องมีการพัฒนาเพื่อยกระดับตัวเอง เช่น
ต้องได้รับรองมาตรฐานตามที่บริษัทผู้ผลิตรถยนต์กำหนด ซึ่งบริษัทฯ ได้รับการรับรองมาตรฐานต่างๆ
ได้แก่ มาตรฐาน ISO/TS16949 และมาตรฐาน ISO 14001 มาไม่น้อยกว่า 9
ปีทำให้เป็นที่ยอมรับจากบริษัทผู้ผลิตรถยนต์

ในกรณีของบริษัทผู้ผลิตชิ้นส่วนรายใหญ่ๆ
ที่เป็นการลงทุนหรือร่วมลงทุนจากต่างชาติและมีเทคโนโลยีสูงจะมีผลกระทบค่อนข้างน้อย
เนื่องจากผู้ผลิตเหล่านี้หรือผู้ผลิตที่เป็น Tier-1 Suppliers
ซึ่งเป็นผู้ป้อนชิ้นส่วนให้กับโรงงานหรือบริษัทรถยนต์โดยตรงตามข้อตกลงและเงื่อนไขที่ได้ตกลงกันไว้
ด้วยมาตรฐานคุณภาพของผลิตภัณฑ์อันเป็นที่ยอมรับ ในขณะที่ผู้ผลิตชิ้นส่วนระดับรองลงมาหรือ Tier-2
Suppliers และ Tier-3 Suppliers และผู้ผลิตชิ้นส่วนอะไหล่รถยนต์ทดแทนหรือผู้ผลิตประเภท
REM จะได้รับผลกระทบจากนโยบายการเปิดเสรีการค้าหรือการจัดซื้อชิ้นส่วนในระบบ Global
Sourcing ของบริษัทรถยนต์ค่อนข้างมาก

ปัจจุบันการที่บริษัทรถยนต์และผู้ประกอบรถยนต์หลายแห่งได้นำเอาระบบ Global และ Regional
Sourcing มาใช้เพิ่มมากขึ้นถือเป็นการเปลี่ยนแปลงครั้งสำคัญของระบบการรวมกลุ่มที่เรียกว่า
Cluster แม้แต่ผู้ประกอบรถยนต์ในประเทศไทยก็จะเริ่มมีการสั่งซื้อชิ้นส่วนประกอบรถยนต์จาก
Suppliers นอกกลุ่ม Cluster ตนเอง
หรืออาจมีการสั่งชิ้นส่วนรถยนต์บางรายการจากบริษัทผู้ผลิตในเครือข่ายที่มีโรงงานซึ่งตั้งอยู่ในต่างประเทศโดยเฉพาะในภูมิภาคอาเซียน
AICS (Asian Industrial Cooperation Scheme)
และเมื่อข้อตกลงเขตการค้าเสรีอาเซียนในการยกเว้นภาษีนำเข้ารถยนต์และชิ้นส่วนเริ่มมีผลบังคับใช้ในปี
2546 (ยกเว้นมาเลเซียทีเข้าร่วมเมื่อปี พ.ศ. 2548) ทำให้ปริมาณการใช้ชิ้นส่วนรถยนต์ด้วยวิธี
Regional Sourcing ยิ่งเพิ่มขึ้น ในขณะเดียวกันท่ามกลางกระแสการเปิดเสรีทางการค้าของโลก
ผู้ผลิตชิ้นส่วนอะไหล่ทดแทนหรือ REM
นั้นก็มีแนวโน้มว่าจะเผชิญกับการแข่งขันของชิ้นส่วนยานยนต์จากประเทศไต้หวัน, จีน
และอินเดียเพิ่มมากขึ้น
ทั้งในแง่ของการแข่งขันด้านราคาและคุณภาพของสินค้าที่นำเข้าจากประเทศเหล่านี้

คู่แข่งและสภาวะการแข่งขัน

คู่แข่ง

ปัจจุบันในประเทศไทยมีผู้ผลิตชิ้นส่วนยางและยางติดเหล็กที่เป็น OEM และเป็นระดับ Tier-1
Suppliers จำนวนประมาณ 12-13 ราย ทั้งนี้ผู้ผลิตรายใหญ่ๆ
ในกลุ่มนี้จะเป็นการลงทุนจากต่างประเทศโดยเฉพาะอย่างยิ่งจากประเทศญี่ปุ่น
และเป็นผู้ผลิตชิ้นส่วนยางและยางติดเหล็กระดับ Tier-2 Suppliers และ Tier-3 Suppliers
และอื่นๆ จำนวนประมาณ 30 ราย
ซึ่งส่วนใหญ่เป็นผู้ประกอบการขนาดกลางและขนาดย่อมของคนไทย นอกจากนี้ผู้ผลิต OEM ระดับ
Tier-2 Suppliers และ Tier-3 Suppliers ยังเป็นผู้ผลิตชิ้นส่วนรถยนต์ในรูปแบบที่เรียกว่า
Replacement Equipment Manufacturers หรือ REM
ซึ่งผลิตชิ้นส่วนอะไหล่เพื่อการทดแทนชิ้นส่วนที่เสียหรือสึกหรอ เพื่อป้อนร้านจำหน่ายอะไหล่,
ศูนย์บริการ และอู่ซ่อมรถยนต์อีกด้วย

ภาวะการแข่งขัน

ภาวะการแข่งขันของตลาดต่างประเทศมีแนวโน้มแข่งขันกันสูงขึ้นเนื่องจากการเปลี่ยนมาใช้ระบบ
Global Sourcing ของผู้ประกอบรถยนต์ญี่ปุ่น
ส่งผลให้ผู้ผลิตชิ้นส่วนประกอบรถยนต์ในประเทศที่มีต้นทุนค่าแรงงานต่ำ เช่น
ผู้ผลิตชิ้นส่วนประกอบรถยนต์ในประเทศจีนหรืออินเดีย
สามารถที่จะเจาะเข้าไปในตลาดที่เป็นของบริษัทฯ เพิ่มมากขึ้น เช่น ตลาดในประเทศญี่ปุ่น เป็นต้น
แต่อย่างไรก็ตามบริษัทฯ เองก็จะมีโอกาสในการเจาะเข้าไปในค่ายรถยนต์ยี่ห้ออื่นๆ
หรือโรงงานประกอบรถยนต์ในประเทศอื่นเช่นกัน คู่แข่งของบริษัทฯ
จะเป็นผู้ผลิตชิ้นส่วนยางและยางติดเหล็กทั่วโลก
แต่เนื่องจากการผลิตชิ้นส่วนยางและยางติดเหล็กสำหรับใช้เป็นชิ้นส่วนประกอบรถยนต์นั้นจำเป็นที่จะต้องมีคุณสมบัติและคุณลักษณะเฉพาะตัวเพื่อให้สอดคล้องกับการทำงานของรถยนต์
ทำให้ผู้ผลิตชิ้นส่วนยางและยางติดเหล็กจำเป็นที่จะต้องมี Know-how สำหรับชิ้นส่วนดังกล่าว บริษัทฯ
จึงมีกลยุทธ์ที่จะรับเป็นผู้ผลิตที่เป็น Tier-2 Suppliers ให้กับ KG และ TCT
ในการทำการตลาดสำหรับค่ายรถยนต์ค่ายอื่นๆ นอกเหนือจากนิสสัน

  สำหรับภาวะการแข่งขันภายในประเทศมีแนวโน้มปรับตัวสูงขึ้นอันเนื่องมาจากปัจจัยหลายประการ
  เช่น นโยบายทางด้านภาษี ซึ่งรัฐบาลได้ทำข้อตกลงภาษีจากข้อตกลงเขตการค้าเสรีอาเซียน
  (AFTA) ตามข้อกำหนด CEPT (Common Effective Preferential Tariff Scheme)
  ให้มีการลดกำแพงภาษีของประเทศคู่ค้าในอาเซียนให้เหลือประมาณ 0-5%
  จากข้อกำหนดดังกล่าวทำให้มีคู่แข่งจากต่างประเทศเพิ่มมากขึ้น
  โดยเฉพาะอย่างยิ่งผู้ผลิตชิ้นส่วนยางและยางติดเหล็กในประเทศอินโดนีเซียและประเทศฟิลิปปินส์
  อย่างไรก็ตามการที่บริษัทฯ ได้สิทธิประโยชน์ทางด้านภาษีก็ทำให้บริษัทฯ
  สามารถส่งออกชิ้นส่วนยานยนต์ไปยังประเทศคู่ค้า ASEAN ได้มากขึ้นเช่นกัน

2.3 การจัดหาผลิตภัณฑ์

2.3.1 การผลิต

ปัจจุบันบริษัทฯ มีโรงงานตั้งอยู่ที่เลขที่ 78 หมู่ 2 ถนนพหลโยธิน ตำบลสนับทึบ อำเภอวังน้อย
จังหวัดพระนครศรีอยุธยา จำนวน 6 โรงงาน โดยใช้พื้นที่ในการผลิตเฉพาะโรงงาน 1 และ
โรงงาน 3

(บริษัทฯ ได้ให้บริษัท คินูงาว่า (ประเทศไทย) จำกัด เช่าพื้นที่โรงงานที่ 2 ในปี 2547,
ครึ่งหนึ่งของโรงงานที่4 ในปี 2549 และครึ่งหนึ่งของโรงงาน 6 ในปี 2558 เพื่อดำเนินการผลิต
, บริษัท ซีจีไอ เมททัล อินดัสเตรียล จำกัด เช่าพื้นที่โรงงานที่ 4 (พื้นที่ 2 ใน 6) ในปี 2547,
บริษัท ยูชอน ไพพ์ (ไทยแลนด์) จำกัด เช่าพื้นที่โรงงานที่ 5 ในปี 2548 ทั้งนี้ บริษัทโตโยรับเบอร์
เคมีคัล โพรดักส์ (ประเทศไทย) ได้ยกเลิกการเช่าพื้นที่ของโรงงาน 6 ในปี 2562 โดยบริษัท
คินูงาว่า (ประเทศไทย) และบริษัท ยูชอน ไพพ์ (ไทยแลนด์) จำกัด
ได้เพิ่มพื้นที่เช่าแทนในส่วนของโรงงาน 6

บริษัทฯ มีกำลังการผลิตเต็มที่ในส่วนของ Mixing เท่ากับ 1,500 ตันต่อปี
และมีกำลังการผลิตจริงเท่ากับ 1,812 ตัน และในส่วนของ Molding ดังมีรายละเอียดด้านล่าง

ตารางแสดงอัตราการผลิต ในปี 2560-2562

  -------- ---------------------- -------------------- -------------------------------
  ปี        กำลังการผลิตเต็มที่         กำลังการผลิตจริง        อัตราส่วนของกำลังการผลิตที่เกิดขึ้นจริง
           (ล้านชิ้น/ปี)              (ล้านชิ้น/ปี)            (%)

  2560     47.00                  39.98                85.06

  2561     47.00                  41.78                88.89

  2562     47.00                  42.87                91.21
  -------- ---------------------- -------------------- -------------------------------

รายละเอียดเครื่องจักรที่ใช้ในการผลิต ณ วันที่ 31 ธันวาคม 2562

  ------------------------------------------ ----------------------------
  ประเภทเครื่องจักร                             จำนวน (เครื่อง)

  1. เครื่องผสมยาง                             5

  2. เครื่องรีดยางและเครื่องนวดยาง                5

  3. เครื่องปั๊มยาง                              33

  4.เครื่องฉีดยาง                               64

  รวม                                        107
  ------------------------------------------ ----------------------------

2.3.2 วัตถุดิบ

วัตถุดิบสำคัญที่ใช้ในการผลิตของบริษัทฯ ได้แก่ ยางธรรมชาติ, ยางสังเคราะห์, เหล็กขึ้นรูป,
เหล็กท่อ, น้ำมัน, ผงคาร์บอน และสารเคมีที่ใช้ในการปรับสภาพยางตามสูตรยาง โดยปกติบริษัทฯ
ซื้อวัตถุดิบหลักคือยางพารา จากผู้จัดจำหน่ายภายในประเทศ หรือผู้นำเข้าวัตถุดิบ
ซึ่งเป็นตัวแทนจำหน่ายจากต่างประเทศ และบริษัทผู้จำหน่ายที่เป็นบริษัทย่อย คือ บริษัท ซีจีไอ
เมททัล อินดัสเตรียล จำกัด และบริษัท ยูชอน ไพพ์ (ไทยแลนด์) จำกัด สำหรับวัตถุดิบประเภท
เหล็กขึ้นรูป และท่อเหล็ก
ไม่ได้มีการสั่งซื้อวัตถุดิบจากผู้จัดจำหน่ายเจ้าใดเจ้าหนึ่งในลักษณะพึ่งพิงแต่อย่างใด และบริษัทฯ
ไม่ได้มีความเกี่ยวข้องใดๆ กับผู้จัดจำหน่ายวัตถุดิบ ยกเว้นในเรื่องการติดต่อทางธุรกิจปกติ

รายละเอียดการใช้วัตถุดิบของบริษัทฯ สำหรับปี 2560 ปี 2561 และปี 2562
มีมูลค่าดังตารางดังนี้*

+--------------------+-------+-------+-------+-------+-------+-------+
| วัตถุดิบ              | ปี     | %     | ปี     | %     | ปี     | %     |
|                    | 2560  |       | 2561  |       | 2562  |       |
|                    |       |       |       |       |       |       |
|                    | (ล้า   |       | (ล้า   |       | (ล้า   |       |
|                    | นบาท) |       | นบาท) |       | นบาท) |       |
+--------------------+-------+-------+-------+-------+-------+-------+
| ยางธรร             | 63.88 | 28.28 | 60.23 | 23.22 | 57.00 | 24.27 |
| มชาติและยางสังเคราะห์ |       |       |       |       |       |       |
+--------------------+-------+-------+-------+-------+-------+-------+
| เหล                | 98.70 | 42.94 | 1     | 44.37 | 1     | 44.03 |
| ็ก-สำเร็จรูปและเหล็กท่อ |       |       | 15.09 |       | 03.40 |       |
+--------------------+-------+-------+-------+-------+-------+-------+
| อื่นๆ                | 64.80 | 28.78 | 84.06 | 32.41 | 74.41 | 31.70 |
| (น้ำมันและสารเคมี)    |       |       |       |       |       |       |
+--------------------+-------+-------+-------+-------+-------+-------+
| รวมมูลค่าวัตถุดิบ       | 2     | 100   | 2     | 1     | 2     | 1     |
|                    | 27.38 |       | 59.35 | 00.00 | 34.81 | 00.00 |
+--------------------+-------+-------+-------+-------+-------+-------+

2.3.3 กระบวนการผลิตผลิตชิ้นส่วนยาง (Rubber Parts)

ขั้นตอนการเตรียมการผลิต

เมื่อบริษัทฯ ได้รับการติดต่อให้ผลิตชิ้นส่วนยางให้แก่ลูกค้า บริษัทฯ
จะเริ่มต้นจากการผลิตแม่พิมพ์ตามแบบที่กำหนดโดยลูกค้า
โดยจะผลิตจำนวนแม่พิมพ์เพื่อให้สามารถใช้ผลิตชิ้นส่วนยางให้เสร็จภายในระยะเวลาที่กำหนด
นอกจากนี้บริษัทฯ
ยังจะต้องศึกษาสูตรส่วนผสมยางตามที่กำหนดโดยลูกค้าและทดลองผลิตชิ้นส่วนยางตามสูตรเพื่อนำมาทดสอบว่าเมื่อผลิตตามสูตรที่ได้รับมาแล้วจะได้ผลิตภัณฑ์ที่มีคุณสมบัติและคุณลักษณะ
เช่น ความแข็ง, ความคงทนต่อแรงดึงและแรงบิด, ความทนต่อความร้อน, ความยืดหยุ่น
และความทนทาน เป็นต้น ให้ตรงตามแบบที่กำหนด และบริษัทฯ
จะส่งสินค้าทดลองไปให้ลูกค้าทดสอบที่ห้อง Lab ของลูกค้าอีกครั้งหนึ่ง
และเมื่อลูกค้าพอใจกับคุณสมบัติของชิ้นส่วนยางนั้นๆ บริษัทฯ
จึงจะเริ่มกระบวนการผลิตชิ้นส่วนยางให้ครบตามจำนวนที่ได้รับการสั่งซื้อในแต่ละครั้ง

ขั้นตอนการผลิต (การผลิตชิ้นส่วนยาง)

บริษัทฯ จะเริ่มจากการจัดเตรียมวัตถุดิบให้เพียงพอต่อการผลิตตามจำนวนที่ได้รับคำสั่งซื้อมา
โดยขั้นตอนการจัดหาวัตถุดิบที่สำคัญจะดำเนินการไปพร้อมๆ
กับการออกแบบแม่พิมพ์ที่กล่าวข้างต้นเพื่อให้แน่ใจได้ว่าบริษัทฯ
มีวัตถุดิบเพียงพอต่อการผลิตและการเปลี่ยนแปลงของราคาวัตถุดิบจะไม่กระทบต่อกำไรของบริษัทฯ
โดยก่อนเริ่มดำเนินการผลิต บริษัทฯ จะต้องตรวจสอบวัตถุดิบว่าวัตถุดิบนั้นมีคุณภาพดี
และสามารถนำไปผลิตสินค้าของบริษัทฯ
ได้เพื่อเป็นการป้องกันความเสียหายที่จะเกิดขึ้นในขั้นตอนการผลิตและเป็นการควบคุมคุณภาพของการผลิตชิ้นส่วนยาง

บริษัทฯ เริ่มต้นจัดเตรียมวัตถุดิบที่เป็นองค์ประกอบของยาง ได้แก่ ยางธรรมชาติ, ยางสังเคราะห์,
น้ำมัน, ผงคาร์บอน และสารเคมีอื่นๆ ตามสัดส่วนของสูตรยางที่ผ่านการทดสอบแล้ว
แล้วก็จะเริ่มด้วยการนำวัตถุดิบไปผสมกันในเครื่องผสมยาง (Mixer)
โดยกำหนดเวลาและอุณหภูมิในการผสมอย่างเหมาะสม
หลังจากนำยางออกมาจากเครื่องผสมแล้วก็จะนำมาเข้าเครื่องนวดยาง ซึ่งจะใส่สารเคมีต่างๆ
ตามสูตรการผสมลงไปเพื่อเป็นการปรับสภาพยางให้มีคุณสมบัติและคุณลักษณะตามที่ต้องการ
เมื่อผสมยางตามสูตรเรียบร้อยแล้วก็จะรีดให้ยางเป็นแผ่นยาว
และทำให้ยางเย็นลงโดยใช้น้ำและพัดลมเป่า
เมื่อยางเย็นลงแล้วก็จะตัดให้ยางมีขนาดเล็กลงโดยบริษัทฯ จะเตรียมยางใน 2 ลักษณะ คือ
ตัดเป็นเส้นยาวและตัดเป็นก้อนเล็กๆ เพื่อรอการขึ้นรูปยางเป็นขั้นตอนต่อไป สาเหตุที่บริษัทฯ
เตรียมยางเป็น 2 ลักษณะเนื่องจากบริษัทฯ มีเครื่องจักรที่ใช้ในการขึ้นรูปยาง 2 ประเภท
เพื่อให้เหมาะกับรูปแบบของผลิตภัณฑ์แต่ละประเภท
การขึ้นรูปยางนั้นจะต้องมีการอุ่นแบบพิมพ์ให้ร้อนก่อนในอุณหภูมิที่กำหนดไว้ประมาณ 150 – 170
องศาเซลเซียส โดยบริษัทฯ จะใช้เครื่องจักร 2 ประเภทในการขึ้นรูปยาง ดังนี้

(1) ใช้เครื่องอัด (Compression Machine)
การขึ้นรูปยางประเภทแรกนี้จะขึ้นรูปยางโดยการนำยางที่ตัดเป็นก้อนเล็กๆ
ตามขนาดของผลิตภัณฑ์ที่ต้องการวางลงในแบบพิมพ์ให้ครบตามหลุมแบบพิมพ์ที่จัดทำไว้
แล้วทำการปั๊มขึ้นรูปผลิตภัณฑ์ โดยให้ความร้อนต่อไปจนถึงเวลาที่กำหนดไว้
ยางจะแข็งตัวและทรงรูปร่างตามต้องการ จากนั้นนำชิ้นงานออกจากแบบพิมพ์

(2) ใช้เครื่องฉีด (Injection Machine)
การขึ้นรูปยางประเภทที่สองจะใช้ความร้อนหลอมยางให้อ่อนตัวลงและฉีดเข้าไปในแบบพิมพ์
ซึ่งการขึ้นรูปยางด้วยเครื่องประเภทนี้จะใช้กับผลิตภัณฑ์ที่มีความละเอียดของงานสูงกว่าแบบแรก

เมื่อขึ้นรูปยางแล้วจะมีการเช็คสอบความเรียบร้อยของผลิตภัณฑ์
และจะมีหน่วยงานควบคุมคุณภาพงานทำการตรวจสอบคุณภาพของชิ้นยางและยางติดเหล็กทุกๆ
ชิ้นเพื่อให้ผลิตภัณฑ์ของบริษัทฯ มีมาตรฐานเป็นไปตามที่ลูกค้ากำหนด ขั้นตอนสุดท้ายคือ
การนำผลิตภัณฑ์ที่ได้รับการตรวจสอบเรียบร้อยแล้วไปบรรจุหีบห่อเพื่อเตรียมจัดส่งไปยังลูกค้าต่อไป

ขั้นตอนการผลิต (การผลิตชิ้นส่วนยางติดเหล็ก (Rubber Metal Parts))

ขั้นตอนการผลิตชิ้นส่วนยางติดเหล็กจะเหมือนกับชิ้นส่วนยางล้วน
แต่จะต้องเพิ่มการเตรียมชิ้นงานเหล็กที่ได้มาตรฐานเสียก่อน โดยบริษัทฯ
จะจัดซื้อชิ้นส่วนเหล็กสำเร็จรูปจากผู้ผลิตอีกทอดหนึ่ง โดยมีการตรวจสอบขนาด, รูปร่าง
และคุณลักษณะของเหล็กให้เข้ากับแบบพิมพ์และเป็นไปตามข้อกำหนด
หลังจากนั้นจึงนำเหล็กไปขัดผิวและทำความสะอาด
เมื่อชิ้นงานเหล็กสะอาดแล้วก็นำไปทากาวเพื่อให้ยางสามารถติดกับชิ้นส่วนเหล็กได้
เมื่อเตรียมชิ้นงานเหล็กเสร็จแล้วจึงนำเหล็กและยางที่มีการผสมเสร็จแล้วไปขึ้นรูปให้ติดกันในแบบพิมพ์
โดยให้ความร้อนในอุณหภูมิและเวลาตามที่กำหนดไว้นำชิ้นงานยางติดเหล็กออกจากแบบพิมพ์
และนำไปตรวจสอบคุณภาพและตรวจการติดกันของยางกับเหล็ก
จากนั้นจึงนำไปตกแต่งชิ้นงานให้สวยงามแล้วจึงนำชิ้นงานที่เสร็จแล้วไปชุบสีกันสนิม
และเมื่อสีแห้งแล้วจะนำชิ้นงานไปตรวจสอบอีกครั้ง
หลังจากที่ผ่านการตรวจสอบมาตรฐานแล้วก็ส่งไปบรรจุหีบห่อและจัดส่งไปให้ลูกค้าต่อไป

2.3.4 ผลกระทบต่อสิ่งแวดล้อม

เนื่องจากการดำเนินการผลิตของบริษัทฯ อาจส่งผลกระทบต่อสิ่งแวดล้อม บริษัทฯ
จึงมีนโยบายที่จะดำเนินการผลิตควบคู่ไปกับการรักษาสิ่งแวดล้อม โดยบริษัทฯ
ดำเนินการผลิตและบำบัดของเสียตามมาตรฐานที่กฎหมายและมาตรฐานของกรมโรงงาน
กระทรวงอุตสาหกรรมกำหนดไว้ และได้ผ่านการตรวจสอบจากกรมโรงงานตลอดเวลาที่ผ่านมา
นอกจากนี้บริษัทฯ ยังได้รับการรับรองมาตรฐาน ISO14001:2004
ซึ่งเป็นเครื่องหมายที่แสดงถึงความมีมาตรฐานด้านการรักษาสิ่งแวดล้อม

สำหรับการจัดการเศษยางและเหล็กที่เกิดขึ้นในกระบวนการผลิตนั้น บริษัทฯ
จะนำเศษยางที่ยังไม่ขึ้นรูปไปหลอมใหม่ ส่วนเศษยางที่ผ่านการขึ้นรูปแล้วบริษัทฯ
จะนำไปกำจัดตามประกาศกระทรวงอุตสาหกรรม ในส่วนของการกำจัดส่งปฏิกูล หรือวัสดุที่ไม่ใช้แล้ว
พ.ศ. 2549 ตามพระราชบัญญัติโรงงาน พ.ศ. 2535 ของกรมโรงงาน กระทรวงอุตสาหกรรม
ส่วนเศษเหล็กนั้นบริษัทฯ นำไปกำจัดโดยการขายให้กับผู้รับซื้อที่มีใบอนุญาต

3. ปัจจัยความเสี่ยง

3.1 ความเสี่ยงจากความผันผวนของราคาวัตถุดิบ 

บริษัทฯดำเนินธุรกิจผลิตชิ้นส่วนยางและยางติดเหล็กที่เป็นส่วนประกอบของรถยนต์และรถจักรยานยนต์
โดยวัตถุดิบหลักของบริษัทฯ ประกอบไปด้วย ยางดิบ, ยางสังเคราะห์, เหล็กขึ้นรูป และท่อเหล็ก
วัตถุดิบปลีกย่อยอื่นๆ เช่น น้ำมัน และเคมีภัณฑ์ เป็นต้น เป็นที่ทราบกันดีว่าในปี 2562
ราคาของวัตถุดิบเหล็กและราคาเคมีมีแนวโน้มสูงขึ้นอย่างต่อเนื่องและมีความผันผวนของราคาค่อนข้างสูงจึงส่งผลกระทบโดยตรงต่อต้นทุนการผลิตของบริษัทฯ

ปัจจัยเสี่ยงเหล่านี้เป็นปัจจัยจากภายนอกที่บริษัทฯ ไม่สามารถควบคุมได้ แต่บริษัทฯ
ได้พยายามที่จะบริหารความเสี่ยงโดยการติดตามราคาน้ำมันดิบ, ยางธรรมชาติ
และในส่วนของเคมีอย่างใกล้ชิด อีกทั้งยังมีการเจรจาตกลงราคาล่วงหน้ากับผู้ขายยางธรรมชาติ
รวมถึงได้พยายามนำเทคโนโลยีใหม่ ๆ มาประยุกต์ใช้เพื่อลดต้นทุนในการผลิต เช่น
ลดของเสียในกระบวนการผลิตและทำให้เกิดการใช้วัตถุดิบอย่างคุ้มค่าที่สุด
ตลอดจนดำเนินการเจรจาขอปรับขึ้นราคาสินค้ากับลูกค้า
อีกทั้งยังมีนโยบายที่จะทำการตลาดเชิงรุกเพื่อเพิ่มยอดขายให้สูงขึ้นอีกด้วย

3.2 ความเสี่ยงจากอัตราแลกเปลี่ยน

เนื่องจากบริษัทฯ มีการนำเข้าวัตถุดิบและมีการส่งออกเป็นสกุลเงินเยนในอัตราส่วนที่ใกล้เคียงกัน บริษัทฯ จึงใช้การบริหารความเสี่ยงแบบธรรมชาติ (Natural Hedge) ในการลดความเสี่ยงจากอัตราแลกเปลี่ยนให้ต่ำที่สุด เนื่องจากความผันผวนของค่าเงินและการเปลี่ยนแปลงของเศรษฐกิจโลกเป็นปัจจัยที่คาดเดาได้ยาก 

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรที่ใช้ในการประกอบธุรกิจ

 รายละเอียดทรัพย์สินที่บริษัทฯ ใช้ในการประกอบธุรกิจ ณ วันที่31 ธันวาคม 2562 มีดังนี้

+--------------------+-------------+----------------+----------------+
| รายการทรัพย์สิน       | เจ          | มูลค่าท          | ภาระผูกพัน       |
|                    | ้าของกรรมสิทธิ์ | รัพย์สินสุทธิตามบัญชี | (พันบาท)        |
|                    |             | (พันบาท)        |                |
+--------------------+-------------+----------------+----------------+
| ที่ดิน* 1 แปลง        | CPR         | 29,401         | 29,401         |
| โฉนดเลขที่           |             |                |                |
|                    |             |                |                |
| 12251, 14783 และ   |             |                |                |
| 17043              |             |                |                |
|                    |             |                |                |
| เนื้อที่ 23 ไร่ 3 งาน   |             |                |                |
| 79 ตารางวา         |             |                |                |
+--------------------+-------------+----------------+----------------+
| อาคารสำนักงาน 3 ชั้น  | CPR         | 13,851         |                |
+--------------------+-------------+----------------+----------------+
| โรงงาน 1 – 2       | CPR         |                |                |
+--------------------+-------------+----------------+----------------+
| โรงงาน 3 – 6       | CPR         |                |                |
+--------------------+-------------+----------------+----------------+
| เครื่องจักร 11 เครื่อง  | CPR         | 48,642         |                |
+--------------------+-------------+----------------+----------------+
| เครื่องจักร 101 เครื่อง | CPR         |                |                |
+--------------------+-------------+----------------+----------------+
| เคร                | CPR         | 3,184          | 0              |
| ื่องมือเครื่องใช้สำนักงาน |             |                |                |
+--------------------+-------------+----------------+----------------+
| ยานพาหนะ           | CPR         | 612            | 0              |
+--------------------+-------------+----------------+----------------+
| สินทรัพย์ร            |             | 0              | 0              |
| ะหว่างก่อสร้างและติดตั้ง |             |                |                |
| CPR                |             |                |                |
+--------------------+-------------+----------------+----------------+
| รวม                |             | 95,690         | 29,401         |
+--------------------+-------------+----------------+----------------+

 รายละเอียดทรัพย์สินที่บริษัทฯ ไม่ได้ใช้ในการประกอบธุรกิจ ณ วันที่ 31 ธันวาคม 2562 มีดังนี้

+--------------------+-------------+----------------+----------------+
| รายการทรัพย์สิน       | เจ          | มูลค่าท          | ภาระผูกพัน       |
|                    | ้าของกรรมสิทธิ์ | รัพย์สินสุทธิตามบัญชี | (พันบาท)        |
|                    |             | (พันบาท)        |                |
+--------------------+-------------+----------------+----------------+
| ที่ดิน* 1 แปลง        | CPR         | 71,990         | 69,802         |
| โฉนดเลขที่           |             |                |                |
|                    |             | 13,219         |                |
| 26297 และ 26298    |             |                |                |
|                    |             |                |                |
| เนื้อที่ 34 ไร่ 1 งาน   |             |                |                |
| 40 ตารางวา         |             |                |                |
|                    |             |                |                |
| อาคารและสิ่งปลูกสร้าง  |             |                |                |
+--------------------+-------------+----------------+----------------+
| รวม                |             | 85,219         | 69,802         |
+--------------------+-------------+----------------+----------------+

4.2 เงินลงทุนในบริษัทย่อย

เมื่อวันที่ 20 กุมภาพันธ์ 2547 บริษัท ซีจีไอ เมททัล อินดัสเตรียล จำกัด (“CMI”)
จดทะเบียนจัดตั้งบริษัทโดยมีทุนจดทะเบียนจำนวนเงิน 12.50 ล้านบาท ซึ่งบริษัทฯ ได้ลงทุนใน CMI
จำนวนเงิน 7.50 ล้านบาท สัดส่วนการถือหุ้นร้อยละ 60.00 โดยบริษัทฯ
ซื้อหุ้นในราคามูลค่าที่ตราไว้และเมื่อวันที่ 8 พฤศจิกายน 2547 CMI
ได้เพิ่มทุนจดทะเบียนจากเดิมจำนวนเงิน 12.50 ล้านบาท เป็นจำนวนเงิน 20.00 ล้านบาท
โดยการออกหุ้นสามัญเพิ่มเติมจำนวน 0.75 ล้านหุ้น มูลค่าหุ้นละ 10.00 บาท เป็นจำนวนเงิน
7.50 ล้านบาท บริษัทฯ ได้ลงทุนในซีCMI เพิ่มจากเดิมร้อยละ 60.00 เป็นร้อยละ 70.00
โดยบริษัทฯ ซื้อหุ้นเพิ่มทุนดังกล่าวในราคามูลค่าที่ตราไว้

นโยบายการลงทุนของบริษัทฯ คือ ลงทุนในธุรกิจที่เกี่ยวเนื่องกับธุรกิจหลักของบริษัทฯ ในลักษณะของ
Vertical Integration เพื่อเสริมความมั่นคงและความสามารถในการแข่งขันของบริษัทฯ
ซึ่งหากบริษัทฯ เข้าลงทุนในกิจการใดในสัดส่วนที่สูงกว่าร้อยละ 25
ของทุนจดทะเบียนชำระแล้วของกิจการนั้นๆ บริษัทฯ
จะส่งตัวแทนเข้าไปเป็นกรรมการในกิจกรรมดังกล่าว
เพื่อมีส่วนร่วมในการบริหารงานและกำหนดนโยบายที่สำคัญ
โดยหากบริษัทย่อยมีการดำเนินธุรกิจที่กระทบต่อบริษัทฯ
อย่างมีนัยสำคัญตัวแทนดังกล่าวต้องนำเสนอเรื่องนั้นๆ เพื่อขออนุมัติต่อที่ประชุมกรรมการของบริษัทฯ

บริษัทฯ ได้ลงทุนขยายการผลิตเหล็กเพิ่มเติม โดยการก่อตั้งบริษัท ยูชอน ไพพ์ (ไทยแลนด์) จำกัด
(“YPT”) ร่วมกับ YULCHON Co., Ltd. ในประเทศเกาหลี ซึ่งมีความชำนาญในธุรกิจรีดท่อเหล็ก
โดยมีวัตถุประสงค์ที่จะผลิตและจำหน่ายท่อเหล็กคุณภาพดีในราคายุติธรรมให้แก่บริษัทฯ
สำหรับเป็นวัตถุดิบของชิ้นส่วนยางติดเหล็ก
ซึ่งคาดว่าจะสามารถเพิ่มคุณภาพผลิตภัณฑ์และลดต้นทุนการผลิตให้แก่บริษัทฯ ได้
โดยในเบื้องต้นคาดว่า YPT จะมีกำลังการผลิตเท่ากับ 3,000 - 4,000 ตันต่อปี
โดยผลิตภัณฑ์ท่อเหล็กส่วนหนึ่งจะส่งให้กับบริษัทฯ เพื่อผลิตยางติดเหล็ก
และส่วนที่เหลือก็จะทำการขายให้กับบริษัทผู้ผลิตชิ้นส่วนประกอบรถยนต์รายอื่นภายในประเทศที่ต้องการสินค้า
ซึ่งคาดว่าการลงทุนใน YPT จะช่วยทำให้บริษัทฯ
ประหยัดค่าวัตถุดิบประเภทท่อเหล็กได้ประมาณร้อยละ 20

เมื่อวันที่ 15 ธันวาคม 2547 บริษัท ยูชอน ไพพ์ (ไทยแลนด์) จำกัด (“YPT”)
จดทะเบียนจัดตั้งบริษัทโดยมีทุนจดทะเบียนและชำระแล้วจำนวน 40.00 ล้านบาท
ซึ่งปัจจุบันทุนจดทะเบียนดังกล่าวของ YPT ได้ออกและเรียกชำระค่าหุ้นแล้วเต็มจำนวนโดย ณ วันที่
31 ธันวาคม 2547 บริษัทฯ มีสัดส่วนการถือหุ้นร้อยละ 51.00

ตามมติที่ประชุมวิสามัญผู้ถือหุ้นของ YPT ครั้งที่ 1/2548 เมื่อวันที่ 24 พฤษภาคม 2548
มีมติให้เพิ่มทุนจดทะเบียนจากทุนจดทะเบียนเดิม 40.00 ล้านบาท ให้เป็นทุนจดทะเบียน 100.00
ล้านบาท โดยการออกหุ้นสามัญเพิ่มเติม 6.00 ล้านหุ้น มูลค่าหุ้นละ 10.00 บาท
และจำหน่ายในราคาที่ตราไว้และได้จดทะเบียนเพิ่มทุนแล้วเมื่อวันที่ 18 กรกฎาคม 2548
โดยผู้ถือหุ้นส่วนที่เหลือได้สละสิทธิไม่จองซื้อหุ้นสามัญดังกล่าว ดังนั้นบริษัทฯ
จึงขอใช้สิทธิซื้อหุ้นเพิ่มทุนส่วนนี้แทนทำให้ ณ วันที่ 31 ธันวาคม 2548
สัดส่วนเงินลงทุนเพิ่มจากเดิมร้อยละ 51.00 เป็นร้อยละ 80.40 ของทุนจดทะเบียน

มติที่ประชุมคณะกรรมการ ครั้งที่ 3/2549 เมื่อวันที่ 5 สิงหาคม 2549 มีมติให้บริษัทฯ
ซื้อหุ้นสามัญของ YPT จำนวน 1,959,999 หุ้น จาก Yulchon Pipe (Thailand) Co.,Ltd.
ในราคา 9.00 ล้านบาทในวันที่ 15 สิงหาคม 2549 ทำให้ สัดส่วนเงินลงทุนเพิ่มจากเดิมร้อยละ
80.40 เป็นร้อยละ 99.99 ของทุนจดทะเบียน

5. ข้อพิพาททางกฎหมาย

- ไม่มี -

6.  ข้อมูลทั่วไป

+------------------------+---------------------------------------------+
| ชื่อบริษัท                 | บริษัท ซีพีอาร์ โกมุ อินดัสเตรียล จำกัด (มหาชน)       |
|                        |                                             |
|                        | “CPR Gomu Industrial Public Company         |
|                        | Limited”                                    |
+------------------------+---------------------------------------------+
| ลักษณะการประกอบธุรกิจ     | ผลิตชิ้นส่วนยางและยางติดเห                       |
|                        | ล็กสำหรับใช้เป็นชิ้นส่วนประกอบรถยนต์และรถจักรยานยนต์เ |
|                        | พื่อจำหน่ายให้แก่โรงงานประกอบรถยนต์และรถจักรยานยนต์ |
|                        | (Original Equipment Manufacturer: OEM)      |
+------------------------+---------------------------------------------+
| ที่ตั้งสำนักงานและโรงงาน    | 78 หมู่ 2 ถนนพหลโยธิน (กิโลเมตรที่ 77.5)          |
|                        | ตำบลสนับทึบ อำเภอวังน้อย จังหวัดพระนครศรีอยุธยา     |
|                        | 13170                                       |
+------------------------+---------------------------------------------+
| เลขทะเบียนบริษัท          | 0107547000648                               |
+------------------------+---------------------------------------------+
| Web Site               | http://www.cprgomu.co.th                    |
+------------------------+---------------------------------------------+
| โทรศัพท์                 | (035) 352-685                               |
+------------------------+---------------------------------------------+
| E-mail Address         | cprgomu@cprgomu.co.th                       |
+------------------------+---------------------------------------------+
| จำนวนทุนจดทะเบียน        | 199,000,000.00 บาท                          |
|                        |                                             |
| จำนวนทุนที่เรียกชำระแล้ว    | 199,000,000.00 บาท                          |
|                        |                                             |
| จำนวนหุ้นสามัญ            | 199,000,000 หุ้น                              |
|                        |                                             |
| มูลค่าหุ้นที่ตราไว้           | 1 บาท                                       |
|                        |                                             |
| บุคคลอ้างอิงอื่น ๆ          | บริษัท ศูนย์รับฝากหลักทรัพย์ (ประเทศไทย) จำกัด       |
|                        |                                             |
| 1. นายทะเบียนหลักทรัพย์    | เลขที่ 62 อาคารตลาดหลักทรัพย์แห่งประเทศไทย        |
|                        |                                             |
| 2. ผู้สอบบัญชี             | ถนนรัชดาภิเษก แขวงคลองเตย เขตคลองเตย กรุงเทพฯ  |
|                        | 10110                                       |
| 3. ที่ปรึกษากฎหมาย        |                                             |
|                        | โทรศัพท์ 02-009-9384 Call Center 02-009-9999  |
| 4. ผู้ตรวจสอบภายใน       |                                             |
|                        | คุณเนาวรัตน์ นิธิเกียรติพงศ์                        |
|                        |                                             |
|                        | ผู้สอบบัญชีรับอนุญาต เลขที่ 7789                    |
|                        |                                             |
|                        | บริษัท เคพีเอ็มจี ภูมิไชย สอบบัญชี จำกัด              |
|                        |                                             |
|                        | ชั้นที่ 48-51 อาคารเอ็มไพร์ ทาวเวอร์               |
|                        |                                             |
|                        | 195 ถนนสาธรใต้ กรุงเทพฯ 10120                 |
|                        |                                             |
|                        | บริษัท บลูเมนทอล ริชเตอร์ แอนด์ สุเมธ จำกัด จำกัด    |
|                        |                                             |
|                        | เลขที่ 990 อาคารอับดุลราฮิม เพลส ชั้นที่ 31 ห้อง 3101 |
|                        |                                             |
|                        | ถนนพระราม 4 แขวงสีลม เขตบางรัก กรุงเทพฯ 10330  |
|                        |                                             |
|                        | คณะผู้ตรวจสอบภายในบริษัทฯ ที่ได้รับการอนุมัติการแต่งตั้ง  |
|                        |                                             |
|                        | โดยคณะกรรมการตรวจสอบและคณะกรรมการบริษัท       |
+------------------------+---------------------------------------------+